Diari Oficial de la Generalitat Valenciana


Sumari del DOGV 6647, del 09-11-2011 (2011/11537)

Notificació de la sentència dictada en el procediment de guarda i custòdia número 160/2011.
-------------------------------------------------------------------------------------------

### Dades del document

Número de DOGV
:   6647

Data del DOGV
:   09-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11544


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 160/2011. [2011/11910]  
Família, guarda, custòdia, aliments de fill menor no matrimoni no consensuat 000160/2011-J.  
De: Yolanda Estruch Alonso.  
Procurador: Sergio Ortiz Segarra.  
Contra: Fernando Montes Álvarez.  
En aquest procediment de guarda i custòdia seguit a instàncies de Yolanda Estruch Alonso contra Fernando Montes Álvarez s'ha dictat la sentència, que, literalment, és com segueix:  
«Dispositiva  
Estime la demanda instada per la representació processal de Yolanda Estruch Alonso contra Fernando Montes Álvarez, i dispose el següent:  
1. La guarda i custòdia del fill menor dels litigants s'atribueix a Yolanda Estruch Alonso, i en exclusiva l'exercici de la pàtria potestat sobre el seu fill menor.  
2. No es fixa cap sistema de visites paternofilial, fins que s'acredite que aquest resulte beneficiós per al menor.  
3. Fernando Montes Álvarez pagarà a Yolanda Estruch Alonso, en concepte de pensió alimentària a favor del seu fill menor la quantitat de 300 euros al mes, dins dels cinc primers dies de cada mes, en el compte corrent que designe la senyora Estruch. Aquesta quantitat s'actualitzarà anualment d'acord amb l'índex de preus de consum.  
4. Cada progenitor sufragarà la meitat de les despeses extraordinàries que produïsca el fill menor, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultades prèviament o siguen autoritzades pel Jutjat en el cas de discrepància entre els pares.  
Cada part ha de pagar les costes causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de cinc dies, indicant la infracció comesa al parer del recurrent. Sense aquests requisits no s'admetrà el recurs (art. 451 i 452 de la LECn). Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert al Banesto: 0030; oficina: 3305; DC: 20; compte del Jutjat: 1974303202; en descripció: 4584-0000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; de conformitat amb el que disposa la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit, es podrà esmenar el defecte en el termini de dos dies, i no s'admetrà a tràmit si no s'esmena.  
  
Aquesta és la sentència, que pronuncie, mane i firme».  
I atés que el demandat esmentat, Fernando Montes Álvarez, es troba en parador desconegut, s'expedeix aquest edicte a fi que valga de notificació de forma deguda.  
  
València, 21 de setembre de 2011- La secretària judicial: María Mercedes Valle Contreras.